
A  KATONA 
A  MAGYAR  KÖLTÉSZETBEN. 


Nem  sokkal  a  honfoglalás  után,  mikor  a  mi 
szilaj  őseink  közeledtének  hírére  Szent-Gallen- 
böl  mindenki  menekült,  az  egyetlen  Heribald 
barát,  ki  a  krónika  szerint  együgyű  ember  volt, 
daczosan  ott  maradt.  «Nem  futhatok  el,  —  így 
monda  —  mert  ebben  az  esztendőben  még  nem 
kaptam  ki  a  sarura  való  bőrporcziót.» 

Heribald  nem  bánta  meg  ottmaradását,  mert 
a  fenevadakul  elhíresztelt  magyarok  nemcsak  meg 
nem  ölték  s  meg  nem  kínozták,  hanem  még  na- 
gyot is  mulattak  és  vígan  eltréfálkoztak  vele. 
A  barát  holtig  emlegette,  hogy  soha  életében  nem 
lakott  jól  annyira,  mint  akkor,  s  hogy  a  magyarok 
ígértek  ugyan  neki  pofont,  a  mikor  értékes  kin- 
csek helyett  aranyozott  fagyertyatartók  nyomára 
vezette  őket,  de  még  ez  a  pofon  is  hamarosan 
elfelejtett  ígéret  maradt.  A  mi  adatokat  Heri- 
bald még  ezeken  kívül  mondott  el  az  ős  ma- 
gyarokról, a  krónikás  pedig  feljegyzett,  azok  nem 
mutatják  a  barátot  együgyűnek,  sőt  olyan  meg- 
figyelőre vallanak,  akinek  a  lényeges  mozzanatokra 
van  szeme. 


A  barát  szerint  a  szentgalleni  kolostor  ud- 
varára, melyen  ö  nyugodtan  sétálgatott,  egy- 
szerre csak  betörtek  a  nyilasok.  Az  egész  helyet 
gondosan  átfürkészik  s  elcsudálkoznak,  hogy 
mégis  akadt  egy  ember,  aki  előlük  nem  futott  el. 
A  tisztek  rögtön  intézkednek,  hogy  a  legénység 
meg  ne  ölje  az  egy  szál  barátot,  mert  tolmács  se- 
gítségével ki  akarják  öt  hallgatni.  A  legények 
nevetgélnek,  dévajkodnak,  tánczolnak,  birkóznak, 
fegyveres  katonai  gyakorlatokat  mutatnak  be 
tisztjeik  előtt.  Egy  legény  megmászsza  a  templom 
tornyát,  másik  a  tetőzetét,  de  mindakettő  lezuhan 
és  szörnyet  hal.  A  két  holttestet  a  többiek  geren- 
dák közt  elégetik  a  templomnál,  de  magát  a  temp- 
lomot, bár  a  láng  a  szemöldökfákig  csapkod, 
nem  gyújtják  fel.  A  pinczében  két  tele  boroshordót 
találnak,  de  ott  hagyják,  mert  társzekereiken 
maguknak  is  van  elég.  Egy  legény  ugyan  döfködni 
kezdi  dárdájával  a  barátok  hordóit,  de  az  is  ka- 
czagva  hagyja  abba  a  czéltalan  rongálást,  mihelyt 
Heribald  rászól:  «hagyd  el  jó  ember,  hát  mit  igyunk 
mi,  ha  ti  elmentek  ?» 

Mindezenközben  a  Szent-Gallenben  mula- 
tozó magyar  zöm  őrjáratokat  küldözget  ki  kém- 
szemlékre. Ezek  feladata  a  közeli  erdő  s  egyéb 
rejtekhelyek  átkutatása  s  jelentések  tétele  tapasz- 
talataikról. Végre  az  erdőátku tatok  riasztó  kürt- 
fu vassal  jelentik,  hogy  nem  messzire  egy  ellen- 
séges védőseregtől  megszállott  erős  várra  buk- 
kantak. Nyomban  a  riasztó  kürtjel  után  sebbel- 
lobbal áradnak  vissza  a  kémszemlére  kiküldöttek 
az  erdő  felől.  Viszont  a  kolostor  udvarán  tanyá- 
zok kirohannak  a  mezőre.  Ott  gyülekeznek  vala- 

mennyien,  s  mint  a  krónikás  kiemeli,  «szokásuk 
szerint))  egy  pillanat  alatt  hadirendbe  sorakoznak. 
Aztán,  kürtjelekkel  hívogatva  a  még  vissza  nem 
tért  őr  járókat,  megindulnak.  Ekkor  már  leszáll 
az  alkony.  A  magyarok  felgyújtanak  néhány 
falusi  házat  s  csöndben  vonulnak  tovább  a  Kon- 
stanz  felé  vivő  úton.  Hátvédjük  úgy  követi  a  zö- 
möt, hogy  útközben  felvehesse  az  utóbb  vissza- 
szállingózókat,  kiknek  a  kürtjeleken  kívül  a  tűz 
fénye  is  irányt  ad.  Ezekből  az  ellenséges  várból 
kitörő  csapat  néhányat  megöl.  A  magyarok  hát- 
véde azonban  megint  kürtjelekkel  figyelmezteti 
a  zömöt  a  hátba  támad  tatás  veszedelmére.  Amire 
az  egész  magyar  sereg  rögtön  megáll,  csatarendbe 
fejlődve  megszállja  a  síkságot,  körülövezi  magát 
málhás  szekereivel  s  harczrakészen  tart  ott  hely- 
ben biztosított  pihenőt  reggelig. 

Ennyi  a  veleje  a  szentgalleni  kalandnak, 
Heribald  elmondásában. 

Áldassék  szentgalleni  Heribald  barát  emléke! 
Mert  mi  tőle,  a  szemtanutói  tudjuk,  hogy  a  ma- 
gyar harczosok  már  ezer  esztendővel  ezelőtt  is 
katonák  voltak.  Nem  vademberek,  nem  dánosi 
cigányok, nem  komitácsik,  nem  kozákok,  —  va- 
lóságos   rendes    katonák. 

Mi  a  katona? 

A  katona  harczos,  de  nem  minden  harczos  ka- 
tona. Majdnem  azt  merem  mondani,  hogy  a  ka- 
tona úgy  aránylik  a  harczoshoz,  mint  a  mester 
a  kontárhoz,  a  művész  a  műkedvelőhöz,  —  mint 
a  szó  magasabb  értelmében  vett  ember  a  közön- 
séges  emberhez. 

A    katona    az,    a    kit    legközvetlenebbül    illet 


Arany  János  «Gondolatok  a  békekongresszus  fe- 
löl»  czímű  bölcs  verse,  mely  belenyugodván,  hogy 
a  háborúk  is  Isten  rendelkezései,   arra  int: 

Az  ember  tiszte,  hogy  legyen 
Békében  s  harczban  ember! 

A  katona  az  az  emberséges  ember,  a  ki  meg- 
vívja ugyan  a  háborút,  de  nemcsak  erkölcsileg, 
hanem  ész  és  ügyesség  szerint  is  emberhez  méltóan 
vívja  meg.  A  kit  nem  a  saját  egyéni  dühe  uszít 
esztelen,  vadállati  marakodásra,  hanem  a  ki  a 
legmagasabb  s  legáltalánosabb  közérdeket  ki- 
fejező eszményi  tekintélynek,  hadurának  paran- 
csára indul  hadba. 

A  katonát  e  szerint  mindenekelőtt  a  közczélra 
való  közreműködés  és  a  fegyelem  jellemzi.  Vagyis, 
a  harczost  csupán  az  az  altruizmus  minősíti  ka- 
tonává, mely  tőle,  mint  egyéntől  az  összeség  ja- 
vára lemondást,  alkalmazkodást  s  életre-halálra 
szóló  önfeláldozási  készséget  követel.  Ám  ezeket 
az  óriási  követeléseket  a  legderekabb  ember  sem 
képes  teljesíteni,  ha  e  czélból  külön,  hatalmas  szer- 
vezetbe nem  vonják  s  abban  meg  nem  tanítják 
a  harcznak  rendes,  kötelességszerű  *s  viszonylag 
legemberségesebb  módjaira. 

Minden  egyéni  czélú  s  egyéni  tetszés  szerint 
viaskodó  harczos,  ha  még  oly  nagy  hős  is,  ember- 
telen szörnyűségekre  dühödhet.  Achilles,  a  leg- 
nagyobb hős,  utálatossá  lesz,  mikor  dicsőült  ellen- 
felének, Hectornak  holttestét  szekeréhez  kötve 
hurczolja  meg.  Ellenben  a  legszerényebb  katona 
is,  a  kinek  fegyelmezett  lelkét  nem  a  saját  magán- 
dühe, hanem  a  közért  való  áldozatkészség  telíti 


el:  emberséges  ember  maradhat  a  legrettenetesebb 
csaták    förgetegében    is. 

Ezért  csupa  hiábavalóság  az  a  sok  léha  rém- 
mese, melyet  honfoglaló  őseinkről,  mint  pusz- 
tító és  gyilkoló  fenevadakról  terjesztettek  el  és 
jegyeztek  föl  olyanok,  a  kik  előlük  eleve  elfutottak. 
Mindezeket  meghazudtolja  az  egyetlen  vidám  He- 
ribald  barát,  a  ki  Szent-Gallenben  bátran  bevárta 
és  szemtől-szemben  megismerte  őket.  Azoknak  az 
ezer  év  előtti  harczos  magyaroknak,  a  kikről  ő 
beszél,  bizony  mondom,  katonáknak,  rendes, 
fegyelmezett,  emberséges  katonáknak  kellett  len- 
niök,  még  pedig  a  javából. 

Ha  már  egy  svájczi  német  barát  is,  a  nélkül, 
hogy  dicsérni  akarná  őket,  jóformán  csupa  olyat 
tud.  róluk  mondani,  a  mi  katonai  becsületükre 
válik,  még  mit  dalolhattak  az  ezeresztendő  előtti 
magyar  katonákról  a  honi  hegedősök,  kobzosok, 
igriczek  vagy  bármi  néven  nevezett  költök,  a 
kik  e  katonáknak  véreik  voltak!  A  kik  büszkén 
nézhették  az  ő  diadalaikat,  keservvel  kudarczai- 
kat!  ...  Az  lehetetlen,  hogy  a  mikor  egy  harczok- 
ból  élő  nemzetnek  katonái  vannak,  ne  virágoznék 
fel  az  énekmondás,  mely  a  katonát,  a  harczias  nem- 
zet legdaliásabb,   leghasznosabb  fiát  magasztalja. 

Fájdalom,  nemhogy  a  honfoglalás  idejéből,  ha- 
nem még  az  azután  következő  századokból  sem 
maradt  ránk  semmiféle  költői  munka,  mely  egye- 
nesen a  katonára  vagy  a  katonaéletre  vonatkoz- 
nék. Ennek  oka  nemcsak  az  lesz,  hogy  nemzetünk 
kereszténységre  térése  után  az  új  rend  egészen 
Imosta  a  régit  s  a  latin  betű  az  ősi  rovást.  Még 
zzal  sem  merül  ki  az  okok  teljessége,   hogy  a 

középkorban  csak  a  klastromoknak  jámboi 
apáczái  és  szerzetesei  jegyeztek  fel  némi  kevés 
költői  müvet.  Én  azt  hiszem,  hogy  mindezen 
felül  még  az  is  oka  volt  az  ősi  magyar  katonaköl- 
tészet nyomtalan  eltűnésének,  hogy  maga  a  ma- 
gyarság, a  mint  európai  nemzetté  ülepedett,  hadi- 
szervezetét  is  hovatovább  európai  szomszédjaié- 
hoz hasonlatossá  formálta  át  s  ezzel  a  maga 
eredeti,  igazán  katonás  mivoltából  veszített. 
Mert  bármennyire  haladottabbak  voltak  is  pol- 
gári kultúra  tekintetében  a  középkor  európai 
népei,  a  mi  a  katonai  kultúrát  illeti,  az  volt  a  fej- 
lettebb, melyet  a  kelet  felől  be-beáradó  turáni 
katona  népek  hoztak  magukkal.  A  germán  lova- 
gok kétségkívül  hősök  voltak,  a  hűbérurak  ban- 
dériumai kétségkívül  vitézek,  a  professzionátuí 
harczosok  pedig  kétségkívül  bajnokok,  — -  de  nen: 
igazi  katonák.  Ez  magyarázza  meg  a  hunok 
avarok,  magyarok  s  utóbb  a  tatárok  és  törököl 
meglepő  sikereit;  katonai  sikerek  voltak  azok 
azért  múlékonyak,  mert  csak  katonaiak. 

Bölcs  Leó  bizánczi  császár  is,  a  kinek  serege 
pedig  a  régi  görög  és  római  katonaságok  hagyomá 
nyain  képződtek,  honfoglalásunk  századában  í 
magyarok  s  ezekkel  rokon  népek  haditaktikájá 
ról  tartotta  érdemesnek  oktató  munkát  írni  Bi 
záncz  hadvezéreinek  tájékoztatására. 

Nyugaton  ugyanekkor  vaskályhákba  bújt 
óriási  ritterek  döczögtek  nehéz  vasteknőkkel  bo 
rított,  ziháló  mammutlovakon.  A  súlyos  öklelés 
hez,  vágáshoz,  bunkócsapáshoz  sok  erő  kell,  d' 
nem  sok  taktika.  Még  a  kereszteshad  járató] 
mesés  harczainak  is  a  lovagi  hőstett,  nem  pedi; 


a  katonai  fegyelem  és  a  taktika  adja  meg  a  regé- 
nyes jellegét.  Igazán  katonásabb  irány  nyugaton 
csak  utóbb  pitymallott  fel,  mikor  az  angol  paraszt- 
ijászok, földbeszúrt  hegyes  vaskarók  mögött 
gubbasztva,  Crécynél  meg  Azincourtnál  tönkre- 
verték a  nagyúri  franczia  lovagokat.  Itáliában 
pedig  akkor  lett  vége  a  lovagi  banderiális  had- 
rendszernek, mikor  a  cavalierék  a  rinascimento 
finom  élvezeteibe  merülve  átengedték  a  harcz- 
tereket  a  condottieréknek.  Ezek  a  zsoldos  csapatok 
olyan  harczosokból  állottak,  a  kik  tanult  mester- 
ségük szerint  fizikailag  már  katonák  voltak,  de 
lelkileg  még  nem,  mert  az  igazi  katonaerkölcs: 
az  önfeláldozás  készsége  eszményi  közczélért  tel- 
jesen hiányzott  belőlük. 

Mi  magyarok,  miután  Európában  végleg  meg- 
telepedve szintén  banderiális  hadirendszerre  tér- 
tünk át,  már  a  XIII.  századbeli  tatárjárás  alkal- 
mával a  Mohi-pusztán  ugyanattól  a  katonai  szer- 
vezettségtől és  taktikától  szenvedtünk  vereséget, 
melylyel  néhány  száz  esztendővel  előbb  még  mi 
leptük  meg  az  elrémült  Európát  s  melyet  időköz- 
ben elfeledtünk.   De  még  egy  nagyobb  és  tartó- 
sabb   veszedelemnek    kellett    keletről    ránkkövet- 
kezni, hogy  nálunk  is  fölébredjen  a  valóságos  ka- 
tonaság szükséges  voltának  érzete.  A  török  katonai 
tiatalom   támadásai   ellenében   a   lovagok,    bajno- 
kok és  egyéb  vitézlők  hadrakelése  nem  állhatott 
tielyt    soká.    Hollós    Mátyás    király    már    állandó 
■  rendes  katonaságul  szervezte  a  fekete  sereget,   — 
If  nely   azonban,    fájdalom,    a    nagy    király   halála 
li  itán  az  egész  országgal  együtt  elzüllött.  S  jött 
i^  negint   csak   a   magán  seregeket   tartó   s   azokkal 

magánczélokra  törekvő  oligarchák  műkedvelő 
hadvezérkedése,  jött  a  nemesi  vitézlők,  sőt  Dósá- 
val a  póri  vitézkedők  hadrakelése,  és  jött  végül 
elkerülhetetlenül  Mohács,  Hőseink,  bajnokaink, 
vitézeink  mindig  voltak,  de  katonáink  még  min- 
dig nem.  Hogy  példával  is  megvilágítsam  ezt  a 
megkülönböztetést,  —  Tomori,  a  «büszke  vezér», 
a  kalocsai  érsek,  bár  ifjú  korában  is  harczos  volt 
s  bár  Mohácsnál  dicsőén  halt  meg  a  hazáért,  mégis 
csak  hős  és  nem  katona. . 

Holott  ebben  az  időben  már  nem  csupán  a 
török  veszedelem,  hanem  a  puskapor  is  valóságos 
katonákat  kívánt.  Mert  szem  tői-szembe,  ember 
ember  ellen,  kard  kard  ellen,  láncsa  láncsa  ellen 
folyó  tusákban  elég  lehet  az  egyéni  erő,  a  szemé- 
lyes bátorság,  a  testi  ügyesség,  de  a  nagyobb- 
részt távolról  vívott  harczokban  nem  az  egyes 
harczosok  mérkőznek,  hanem  a  csapatok.  Csa- 
patok, tömegek  nem  lövöldözhetnek  egymásra 
fegyelmet,  rendet  és  gyakorlottságot  föltételező 
taktika  nélkül,  még  nyíllal  sem.  Ezért  voltak 
már  a  középkorban  is  a  nyilazó  népek  harczosai 
inkább  katonák,  mint  a  dárdával  öklelő  s  pallossal 
suhintó  népek  pánczélosai.  A  puskaporral  azonban, 
a  szó  szoros  értelmében  végképpen  és  mindenütt 
lőttek  a  nem  valóságos  katonák  hadi  vitézlésének. 
S  ha  ma  egy  szakasz  jó  öreg  népfölkelő,  a  ki  kezé- 
ben a  Manlicherrel,  raj  vonalba  tud  fejlődni,  tiszt- 
jének egy  intésére  oldaltűz  alá  fogna  egy  Roland- 
ból, Olivérből,  Cidből,  Oroszlánszívű  Richárdból, 
Bayardból  s  még  csupa  hasonló  világhírű  hős  lovag- 
ból álló  századot,  a  népfölkelő  bácsik  játszva  arat- 
nának fényes  diadalt. 


II 


Attól  fogva,  hogy  a  puskapor  kiegyenlítette 
az  egyéni  nagy  különbségeket  a  Góliátok  és  Dá- 
vidok, a  lovagok  és  az  egyszerű  harczosok  között, 
a  harcz  lépést  tartva  a  lövőfegyverek  folytonos 
tökéletesedésével,  mind  kevésbé  egyesek  s  mind- 
inkább csapatok  mérkőzésévé  vált.  A  fejlődés  tör- 
vénye a  csapatokra  is  kiterjedvén,  a  harczokban 
egyre  nagyobb  és  nagyobb  tömegek  kerültek  egy- 
mással szembe.  így,  századok  múlva,  a  milita- 
rizmus minden  öntudatosan  feltett  szándéka  nél- 
kül is  szükségképpen  el  kellett  jutnunk  a  mai 
hadi  rendszerhez,  a  néphadsereghez.  A  mi  nem 
azt  jelenti,  hogy  mindenki  műkedvelő  harczos, 
hanem  ellenkezőleg,  hogy  mindenki  szakszerűen 
kiképzett  katona. 

A  nagy  puskaporfordulat  már  a  XVI.  század 
folyamán  mindenfelé  megkezdte  a  valóságos 
katonahadseregek  megteremtését.  Nálunk  is,  — 
bár  nekünk,  a  török  és  német  hatalmak  között 
hányódva  be  kellett  érnünk  annyival,  hogy  ma- 
gyar katonáink,  mint  egy  más  birodalmon  is  ural- 
kodó királyunk  nagy  hadseregének  kiegészítői 
érvényesülj  ének. 

Ez  azonban  a  különleges  magyar  nemzeti 
katonai  typus  kialakulásának  útját  nem  vágta 
be.  Ellenkezőleg.  A  magyar  temperamentum,  a 
magyar  néplélek,  a  magyar  vitézi  virtus,  az  aczé- 
los  búzából  táplálkozó  aczélos  magyar  fizikum, 
sőt  a  hagyományos  magyar  nemzeti  viselet  is, 
annyira  különbözik  minden  mástól,  hogy  a  sok 
egyéb  idegen  szín  és  forma  közül  a  magyar  katona 
különleges  volta  feltűnőbben,  sajátságosabban 
válik  ki,  mint  a  mennyire  a  teljes  uniformitás  mel- 

lett  szembe  ötlenek.  A  magyar  baka  meg  a  magyar 
huszár  különlegesebb  nemzeti  katonatypus,  mint 
a  világ  bármely  fajta  katonája.  Minden  más  nem- 
zetbeli katona  jobban  hasonlít  egymáshoz,  mint 
a  magyar  akármelyikhez.  Magyar  katonák  csak 
magyar    katonákhoz    hasonlítanak. 

A  magyar  költészetnek,  úgy  a  nép-,  valamint 
a  műköltészetnek,  ezért  lett  végtelenül  kedves 
tárgya  a  magyar  katona.  Költészetünk  oly  sok- 
szor, oly  beczézö  szeretettel,  oly  nemzeti  büszke- 
séggel formálja  ki  s  annyi  tetszetős  díszt  rak  reá, 
mintha  szinte  benne  találná  meg  a  legeredetibb, 
legigazabb  magyar  embert.  Viszont  pedig  a  magyar 
katonák  közül  annyian  s  oly  nevezetes  módon 
vesznek  részt  a  magyar  költészet  s  általában  a 
nemzeti  irodalom  művelésében,  hogy  a  mikor  a 
katonákról  akarunk  beszélni  a  magyar  költészet- 
ben, akkor  voltaképpen  kettős  a  feladatunk. 
Egyik  az:  miként  dicsőitik  a  magyar  költészet- 
ben a  katonát;  a  másik:  miként  válnak  katonák 
a  magyar  költészet  dicsőségére.  Ez  a  két  felada- 
tunk olykor  egymásba  olvad,  mert  hiszen  egy-egy 
kitűnő  költőkatonánk  maga  penget  ki,  úgyszól- 
ván a  sarkantyúján  a  magyar  katonáról  és  katona- 
életről  gyönyörű,    üde,    férfias   verseket. 

De  valamint  az  igazi  katonák  nem  termet- 
tek elő  merőben  új  tüneményekül,  hanem,  mintegy 
a  régibb  idők  vitézeinek  folyton  fejlődésben  lévő 
utódaiként,  nyomról-nyomra  foglalták  el  elődeik 
ürült  helyeit,  úgy  a  katonaköltészet  is  a  múlt 
vitézi,  hősi  és  lovagi  költészetének  tartalomban, 
formában  és  lélekben  megújhodott,  korszerű 
folytatása    gyanánt,    szinte   észrevétlenül   alakult 


ki.  Minél  közelebb  áll  időben  a  vitézi  versezet  a 
katonaénekhez,  annál  inkább  hasonlít  hozzá. 

Körülbelül  a  XI  — XII.  századtól  a  XV-ig 
bizonyára  nálunk  is  a  hősökről,  a  lovagokról  s  a 
bajnokokról  s  azok  tetteiről  szólott  az  ének.  Azt 
azonban  nem  gondolom,  hogy  oly  nagy  számban 
s  oly  nagy  stílusban,  mint  nyugaton,  mert  a  kö- 
zépkori harczosrendszert  mi  csak  átvettük  s  az 
nem  lelkezett  úgy  a  magunk  nemzeti  lelkéből, 
mint  a  katonai.  De  ha'^nem  is  maradtak  ebből  a  kor- 
szakból magyar  költői  műveknek  olyan  szépséges 
följegyzései,  mint  ;az  inkább  írástudó  nyugatiak- 
nak, alig  hihető,  hogy  Szent  Lászlóról,  Nagy  La- 
josról s  más  dicső  királyainkról  egyáltalán  ne  ke- 
letkeztek volna  költői  kísérletek.  Toldi  Miklós 
vitézi  ereje  is  aligha  Ilosvai  Selymes  Péternek 
volt  először  vers-témája.  A  Hunyadiakkal  is 
bizonyára  több  magyar  vers  foglalkozott  annál  a 
kettőnél,  mely  közül  az  egyik  Mátyás  királylyá 
választásáról,  a  másik  haláláról  ránkmaradt. 
A  Sabácz  viadaláról  szóló,  ma  is  közismert  XV. 
századbeli  verses  krónika  sem  oly  módon  kezdet- 
leges, hogy  első  lehetett  volna  a  maga  nemében. 
Sőt  ebben  már  az  a  hiba,  hogy  túlságos  pontos- 
sággal, úgyszólván  riportszerűen  foglalkozik  egy 
várostrom  szövevényes  részleteivel  s  így  nem  naiv, 
hanem  primitivül  tudákos.  És  ebből  a  versezet- 
ből  az  is  kiérzik,  hogy  keletkezésének.  Mátyás 
király  uralkodásának  idejében  a  várvívás  már 
komoly  szakszerű  katonai  feladat,  melynek  meg- 
oldásához a  sánczok  mélységének  gondos  meg- 
állapítása, megfelelő  nehéz  tüzérség,  számító  ár- 
kász- és  hidászmunka,  a  víz  felől  hadihajók  be- 


avatkozása  és  mindenfelöl   ostromhoz   értő   nagy 
sereg  szükséges. 

Több,  mint  félszáz  évvel  utóbb: 

Az  ezerötszázban  és  az  negyvennyolczhan 
Énekli  Túri  György  vérszomjuzásáhan 

a   törökök  ellen   vitézkedő  végbeli  magyaroknak 
erejét  és  elszántságát.  Ez  a  harczi  ének  már  né- 
mileg katonás,  ügyes,  temperamentumos, 
így  kezdődik: 

{(Zöldítsétek  egek  hamar  az  erdőket. 
Hogy  próbálhassuk  már  nyugodt  fegyverünket ! 
Ellenségeinkre  egyszer  hogy  kikeljünk, 
Török  pogányokkal  vígan  megütközzünk. » 

XVI.  századbeli  szorgalmas,  de  nehézkesen 
verselő  krónikásunk,  Tinódi  Lantos  Sebestyén  már 
egészen  azon  a  határon  van,  a  melyen  túl  a  harcz 
többé  egyáltalán  nem  vitézlők  mükedvelése,  ha- 
nem szakszerű  katonadolog.  «Buda  veszésérőb 
szólva  elmondja,  többek  közt,  hogy: 

Immár  basa  vala  Kányánál  táborban. 
Szent    Gellértnél   vannak   némötók   barlangban, 
Dunát  beállottak   nagy  vizi   erővel, 
Magokat  beásták  környül  nagy  vermökvel. 

Ez  már  olyanforma  harcztéri  tudósítás,  aminők 
ma  is  érkeznek  a  sajtófőhadiszállásokról.  A  «Had- 
nagyok  tanusága»  czímű  versezetében  pedig  <6ebők 
deák»  (a  mint  a  krónikás  magát  nevezte,  mikor 

rigmusokban  kért  jó  bort  az  urak  kulcsáraitól) 
igen  okosan  figyelmezteti  a  csapattiszteket  a  hadi 
mesterség  jól  megtanulására  és  a  pánik-okozás- 
tól való  óvakodásra. 

Ez  nagy  szükség,  jó  vitéz  hadnagyok 
Megtanulni,  mint  hadakozjatok  .  .  . 


Ne  futamjék  senki  közzületek, 
Mert  sok  jámbort  ti  itt  elvesztheítök, 
Magatok  es  itt  vagy  hon  elvesztők, 
Mely  pokolban  ti  eltemettettök. 

De  nyomban  a  szorgalmasan,  jóra  valóan, 
szinte  hitelesen,  de  bizony  költészet  nélkül  króni- 
kázó  Sebők  diák  után,  szép  csoda  történik  a  magyar 
irodalomban.  Megjelenik  az  első.  Isten  kegyel- 
méből való  nagy  magyar  költő,  a  ki  nég^^száz 
esztendő  után  sem  csupán  irodalomtörténeti 
alak,  hanem  igazi  érdekes  egyéniség  s  halhatatlan 
eleven  lélek.  A  kinek  versei  ma  sem  diákgyere- 
kekre rótt  unalmas  iskolai  feladatok,  mondva- 
csinált nevezetes  passzusokkal,  hanem  valósággal 
üde  gyönyörűségek  minden  költészetértő  szívnek 
és  elmének.  Itt  van  Báró  Balassi  Bálint,  a  ki 
költő,  a  ki  úr,  a  ki  dalia.  A  ki  az  élet  poharának 
szenvedelmes  hajtogatója,  mert  souverainebb, 
tüzesebb,  vakmerőbb  a  rendes  embereknél.  A  ki 
olvas,  tud,  de  nem  kötelességből,  hanem  kedv- 
telésből. A  ki  szeret,  házasodik,  elvál,  a  ki  csapong, 
a  ki  botlik,  a  ki  magábaszáll,  a  ki  elhagyja  vallá- 
sát s  a  ki  mélységes  vallási  áhítatra  képes.  A  ki 

bűnnel,  bajjal  kalandosan  veri  át  magát  maga- 
ükozta  bonyodalmakon,  a  ki  világgá  bujdosik, 
de  a  ki  visszajön,  hogy  43  éves  korában,  mint 
katona  hősi  halált  haljon  hazájáért.  S  ez  a  nagy 
magyar  költő,  a  ki  előtt  csak  távolról  is  hozzá 
foghatót  egyet  sem  tudunk  s  a  ki  után  csak  két 
század  múlva  jöttek  olyanok,  akik  költőiségben 
elérték  s  nem  sokan,  a  kik  felülmúlták,  —  ez  írta 
az  első  igazán  szép  magyar  katonaverset  is.  Igaz, 
hogy  ezt  az  első  szép  magyar  katonaverset  az 
utolsó  magyar  vitézi  versnek  is  nevezhetnők. 
Mert  Balassi  Báhnt  a  harczosokat,  a  kikről  énekel, 
még  vitézeknek  nevezi  és  nem  katonáknak.  De 
azok  a  végeken  szolgáló  vitézek,  mint  a  versből 
kitűnik,  már  nem  időlegesen  hadrakelt  vitézlők, 
hanem  olyanok,  a  kik  magukat  egészen  a  haza 
fenyegetett  határai  nehéz  őrszolgálatának  szen- 
teUk.  Szóval  ezek  már  azok  a  vitézek,  akik  hova- 
tovább katonáknak  fognak  neveztetni,  mert 
valósággal  már  is  majdnem  egészen  azok.  Maga 
Balassi  Bálint  is,  ki  ifjabb  korában  időnként  szin- 
tén csak  vitézkedett,  Esztergom  ostrománál  már 
mint  a  Pálffy-ezred  valóságos  katonája  kapta 
halálos  sebét. 

íme,  az  első  igazán  szép  magyar  katonavers,  az 
ő  éneke  a  végekről: 

Vitézek,  mi  lehet 

E  széles  föld  felett 

Szebb  dolog  a  végeknél? 

Holott  kikeletkor 

A   sok  szép  madár  szól, 

Kivel  ember  ugyan  él. 

Mező  jó  illatot 

Az  ég  szép  harmatot 

Ad,  ki  kedves  mindennél. 

Ellenség  hírére 
Vitézeknek  szive 
Gyakorta  úgy  felbuzdul; 
Sőt  azonkívül  is, 
Csak  jó  kedvéhül  is 
Vitéz  próbára  indul; 
Holott  sebesedik, 
öl,  fog,  vitézkedik, 
Homlokán  vér  lecsordul. 

Véres  zászlók  alatt 
Lobogós  kópiát 
Vitézek  ott  viselik. 
Roppant  sereg  előtt 
Távol  a  sík  mezőt 
Széljel  nyargalják,  nézik, 
A  párducz  kapákkal, 
Fényes  sisakokkal, 
Forgókkal  szép  mindenik. 

Jó  szerecsen  lovak 
Alatt  ok  ugrálnak. 
Hogyha  trombita  riad. 
Köztök  ki  strázsál  áll, 
Kilováról  leszáll  ,   — 
Nyugszik  reggel,  hol  viradt. 
Midőn  éjten  éjjel 
Csataviseléssel 
Mindenik  lankadt,  fáradt. 

zma:  A  katona  a  magyar  költészetben. 

A  jó  hitért  névért, 
A  szép  tisztességért 
ők  mindent  hátrahagynak 
Emberségről  példát. 
Vitézségről  formái 
Mindeneknek  ők  adnak, 
Midőn  mint  jó  sólymok 
Mezőn  széjjel  járnak, 
Vagdalkoznak,  futtatnak. 

Ellenséget  látván, 
örömmel  kiállítván 
ők  kópiákat  törnek, 
S  ha  súlyosan  vagyon 
A   dolog  harczokon, 
Szólittatlan  megtérnek  ; 
Sok  vérben  fertezvén, 
Arczúl  reá  térvén. 
Űzőt  sokszor  megvernek. 

A  nagy  széles  mező 
S  a  szép  ligeterdő 
Sétáló  palotájok; 
Az  utaknak  lese, 
Kemény  harczok  helye 
Tanuló  oskolájok  : 
Csatán  való  éhség, 
Szomjúság,  nagy  hévség, 
Fáradság :  mulatságuk. 

Az  éles  szablyákkal 
Méltán  örvendeznek, 
Mert  fejeket  ők  szednek; 


f 


I 


19 


Viadal  helyeken 
Véresen,  sebesen 
Halva  sokan  feküsznek; 
Sok  vadmadár  gyomra 
Gyakran  koporsója 
Vitézül  holt  testeknek. 

Oh  véghelieknek, 
Ifjú  vitézeknek 
Dicsiretes  serege  : 
Kiknek  e  világon 
Szerte  szerint  vagyon 
Mindeneknél  jó  neve. 
Mint  sok  fát  gyümölcscsel 
Sok  jó  szerencsékkel 
Áldjon  Isten  mezőkbe  ! 

Rimái  János,  a  ki  vagy  tizenkét  esztendővel 
később  született  Balassi  Bálintnál  s  jóval  túl- 
élte őt,  kétségkívül  hatása  alatt  állott  ennek  a 
végekről  szóló  gyönyörű  éneknek,  mikor  a  maga 
szerény  becsű  katonaénekét  írta. 

Katonák  hadnagya,  istennek  jobb  karja, 
Kit  ő  szeret,  annak  vagyon  éles  kardja, 
Segíti,  építi,  véle  jár,  nem  hagyja. 

így  kezdődik  a  vers,  melynek  legjobb  vagy 
legalább  szívünknek  leginkább  tetsző  szaka  az, 
melyben  a  derék  énekmondó,  mint  a  katonaélet 
erkölcsi   tartalmára  a  hazaszeretetre   mutat. 

Kedves  életnek  ezt  valaki  nem  vallja. 

Dicsőséges  nevű  hírét  az  utálja 

S  hazája  oltalmát  semmi  jónak  tartja. 

A  XVII-ik  századbeli  magyar  költészetben 
egy  na.gy  katonának  költői  munkássága  máiglan 
büszkeségünk.  E  nagy  magyar  katonának  törté- 
nelmileg megöröködött  neve  «Zrinyi  a  költ6>, 
megkülönböztetésül  száz  évvel  ő  előtte  élt  ősétől, 
a  szigetvári  hőstől.  Az  így  nevének  állandó  füg- 
gelékévé lett  «költ6>  jelzés  kétségkívül  megilleti 
őt  monumentális  hőskölteményének,  a  Zrinyi- 
ásznak  jogán.  Ez  a  költői  mű  azonban,  bár  katona- 
szerzője ebben  (tf  egy  vert  s  vitézt)  énekel,  nem  von- 
ható a  magyar  katonaköltészet  körébe.  A  Home- 
rostól  Vergiliusig  s  ettől  Tassoig  hagyományossá, 
szinte  törvényszerűvé  rögzött  epos-alkotási  fo- 
galmak az  egyéni  hősiség  s  a  csodatettek  fensé- 
ges magasában  mozognak  s  azokkal  a  nagy  ma- 
gyar katonaköltő  sem  tartotta  volna  illőnek  a 
maga  reális  és  az  ő  idejében  még  modern  harczi 
mesterségéig  leszállani.  A  mi  a  Zrinyiászban 
örökbecsű  és  nagyszerű,  az  a  szerző  magasztos 
felfogása  a  héroismusról  s  emelkedett  nagy  hite 
a  földi  héroszoknak  az  égiekhez  való  kapcso- 
latáról. A  tartalmi  és  szerkezetbeli  jelenségek  mel- 
lett is,  a  külső  forma  nehézsége  folytán  ez  a  ne- 
vezetes költői  mű  inkább  az  irodalomtörténet 
kincstárának  drágasága,  mintsem  irodalmi  köz- 
kincs. Ellenben  Zrínyi  a  költő,  mint  katona,  mint 
államférfi  s  mindenek  felett,  mint  nemzetéért 
mély  gondolatokban  vívódó  s  csodálatos  nagy 
szeretettel  lobogó  hazafi,  még  ma  is  minden  dis- 
tingvált  magyarnak  halhatatlan  eszményképei 
közé  tartozik.  Jelszava:  «ne  bántsd  a  magyart!* 
nemcsak  az  ő  nemes  lényét  fejezi  ki  teljesen,  de  so- 
kat bántott  nemzetünk  méltatlankodással  vegyes 


történelmi  fájdalmát  is.  Valóban,  ha  nem  Gróf 
Széchenyi  Istvánt  illetné  meg  a  ((legnagyobb  ma- 
gyap>  nevezet,  úgy  Zrinyi  a  költő  volna  méltó  reá. 
Nemzetünk  legmagasabb  piedestálra  helyezett 
nagyságai  közt  ez  a  kettő  az,  a  kik  közül  ha  az 
egyikre  gondolok,  a  másik  is  mindig  eszembe 
jut.  S  ha  eszembe  jutottak,  a  gondolatkapcsoló- 
dás engem  mindig  Prometheus  végzettragédiá- 
jára emlékeztet. 

A  tulaj  donképeni  magyar  katonaköltészet  a 
XVII.  század  végén  és  a  XVIII.  elején  gazdag- 
szik meg  az  úgynevezett  kuruczénekekkel.  Ma  ezek 
egy  részének,  nevezetesen  tíz  balladaszerű  elbeszélő 
éneknek  valódiságát  a  tudományos  bírálat  erős 
érveléssel  kétségbe  vonja.  Ellenbizony ságok  híján 
bele  is  kell  törődnünk,  hogy  bizonyos  számú  ku- 
rucz  ballada,  abban  az  alakban,  a  melyben  a 
Thaly  Kálmán-féle  gyűjteményben  megjelent, 
magának  a  túlbuzgalomtól  elragadott  s  a  kurucz- 
költészet  hangját  és  irányát  beletanultan  utánzó 
gyűjtőnek  szerzeményei.  Ez  azonban  nem  ok 
arra,  hogy  most  már  mint  csupa  leleplezett  ha- 
misítványra tekintsünk  az  egész  kurucz-költé- 
szetre,  mert  hiszen  ennek  épen  a  a  legszebb  lyrai 
termékei  érintetlenül  állták  ki  a  tudományos  re- 
visiót,  s  mesterkéletlen  bájuk  egyszersmind  ere- 
detiségük bizonyságául  is  bevált.  így,  kikülönözve 
a  tíz  kétséges  balladát,  ezentúl  is  bátran  vethet- 
jük bele  magunkat  sok  szép  kurucz  katonavers- 
nek zengő  hullámaiba,  nem  tartva  attól,  hogy  a 
mitől  ma  el  vagyunk  ragadtatva,  arról  holnap 
kisül,  hogy  már  tegnap  hamisítványnyá  bél  vé- 
geztetett. 


22 


A  bátorító  ének,  melynek  versszak-kezdö 
betűiből  Id  lehet  anagrammozni,  hogy  Petkó 
Zsigmond  munkája,  olyan  korai  kuruczvers, 
mely  még  a  németre  csak  mellékesen  czéloz,  ellen- 
ben a  törököt  kiirtandó  ellenségül  vallja.  Ez  ellen 
kesereg  és  buzdít  rettenetes  harczra,  szívbéli 
melegséggel,  faji  büszkeséggel,  zsoltáros  hittel  és 
kedves  közvetlenséggel.  Az  ének  kelleténél  hosz- 
szabbra  nyúlik  s  nem  egységes  szerkezetű,  de 
gazdag  motívumokban  s  részletei  szinte  minde- 
nütt érdekesek.  Panaszosan  zengi  a  régi  dicsőség 
romlását  s  az  egykor  viruló  ország  pusztulását 
főképen  a  pogány  miatt,  a  kinél  azonban  a  «hajas 
szomszéd*  vagyis  a  parókás  német  sem  jobb 
szándékú.   Aztán  az  ének  így  szólítja  harczra  a 


magyart: 


De  most  is  aluszol, 

Mint  egy  holt  úgy  nyugszol. 

Mit  gondolsz  te  magadban} 

Múlik  vitézséged, 

Tompul  régi  hired. 

Van  példánk  az  országban. 

Mindaddig  csüggedd. 

Maholnap  késéssel 

Majd  tőrt  vetnek  nyakadban  ! 

Mind  egyenlő  szívvel. 
Teljes  értelemmel. 
Egyaránt  vitézkedjünk ! 
Elveszett  hazánkért, 
özvegyek  árvákért 
Szívesen  iparkodjunk. 

Az  pogány  töröknek 
Reánk  törő  népnek 
Csúfjai  hogy  ne  legyünk  ! 

Vér  bennünk  buzduljon, 
Törökre  forduljon, 
Legyünk  régi  magyarok  ! 
Hazája-szeretők, 

Szabadság-oUalmazők, 
Ország  pusztításán, 
Nemzetünk  romlásán 
Bosszúálló  párduczok  ! 


Kevesen  hogy  vagyunk 
Kétségbe  ne  essünk. 
Félsz  ne  fogja  szivünket ! 
Egyedül  az  Isten 
Csodálatosképen 
Veri  az  ellenséget 


Ily  jó  igyekvésre, 
Szép  vitézkedésre , 
Segéljen  az  Úristen  ! 
Valamit  elvesztett 
Szegény  magyar  nemzet 
Mindent  visszanyerhessen  / 

Még  az  én  két  kezem 
Puskám,  hegyes  tőröm 
Pogányhan  kárt  tehessen  ! 

p  Az  ezerhatszázban, 

Hogy  ezeket  iram 
Hatvan  esztendőben, 
Ekém  után  jártam 
És  arra  vigyáztam. 
Hogy  ehessem  kenyérben. 
Zabot  is  vetettem, 
Mert  lovat  szerettem 
Vettem  hasznát  mezőben. 

Itt  a  mező  alatt,  melyben  az  énekmondó 
hasznát  vette  a  lónak,  természetesen  a  harcz- 
mezöt  kell  érteni.  Tehát  az  én«k  szerzője  lovas 
katona   volt. 

Ugyanennek  a  szerzőnek,  Petkó  Zsigmond- 
nak még  egynehány  évvel  később  kelt  «Gondol- 
kodjál  szegény  magyar)  kezdetű,  szintén  szép 
harczrahívó  éneke  is  van,  melyen  már  megérzik, 
hogy  a  kurucz  méltatlankodás  éle  időközben  kez- 
dett elfordulni  a  töröktől  s  mindinkább  egyéb, 
az  országba  bejött  «sok  idegen  nemzet»  ellen 
irányzódott.  Még  nem  egyenesen  és  kimondottan 
a  német  ellen  s  a  korona  ellen  még  épen  nem,  de 
ez  az  ének  már  mégis  előszele  a  közelgő  Rákóczi- 
viharnak. 

A  mint  ez  a  vihar  kitör,  temérdek  magyar  har- 
czos  lélek  aeol-hárfájába  csap  bele  s  azok  minden- 
féle érczesen,  élesen,  merész  disszonancziákkal 
érdekesebbé    tett   dallamokat    kezdenek   zöngeni. 

A  Rákóczi-féle  kurucz  harczok  idejében  vi- 
rágzott fel  igazán  a  magyar  katonaköltészet.  Az 
elcsépelt  közhely,  melyet  az  líj  megfigyelésekre 
s  új  tételekre  képtelen  receptív  elmék  unalomig 
idézgetnek  a  múzsáknak  feg^'^verek  közt  való 
hallgatásáról,  a  mi  a  költészetet  illeti,  szinte  min- 
den háborúban  kudarczot  vall.  Nagyobbat  tán 
sohasem  vallott,  mint  a  mi  szabadságharczaink- 
ban.  Ezek  közül  a  XVIII.  századbelinek  fegyver- 
csörgése közt  keletkeztek,  hogy  sok  egyebet  ne 
említsünk,  az  ilyen  pompás  vérbeli  magyar  vers- 
zöngzetek: 

Te  vagy  a  legény  Tyúkody  pajtás, 
Nem  olyan  mint  más,   —  mint  Kuczug  Balázs! 
Teremjen  hát  országunkban  jó  bor,  áldomás. 
Nem  egy  fillér,  de  két  tallér  kell  ide,  pajtás. 


Bort  a  kupámba,  embert  a  gátra! 
Tyúkody  pajtás,  induljunk  rája ! 
Verjük  által  az  labanczot  a  másvilágra 
Ugy  ad  Isten  békességet  édes  hazánkra. 

A  ki  azt  tartja,  hogy  az  ilyen  hatalmasan  fel- 
buzgó vershez  nincs  a  múzsának,  az  igazi  költői 
hangzatok  érzések  és  gondolatok  sugallójának 
semmi  köze,  annak  a  mag^^ar  múzsáról  fogalma 
sincs. 

Vagy  az  olyan  magyar  katona  vers  is  ihlet 
nélkül  van  összemesterkélve,  mint  a  Csinom 
Palkó  .-^ 

Csinom  Palkó,  Csinom  Jankó, 
Csontos  kalabérom, 
Szép  selymes  lódingom, 
Dali  pár  pisztolyom  .  .  . 
N ossza  rajta,  jó  katonák, 
Igyunk  egészséggel. 
Menjen  tánczba  kiki  köztünk 
Az  ő  jegyesével. 


A  vitéz  kurucznak  van 
Szabott  dolmánya 
Sarkantyús  csizmája 
Futó  paripája 


Fényességgel  mind  berakva 

Aranyos  szablyája, 

Nyuszttal  bélelt  az  süvege 

Csillagos  forgója. 

Patyolat  az  kurucz. 

Gyöngy  a  felesége 

Hetes  vászon  az  labonczság,  « 

Köd  a  felesége. 

No  és  még  a  Balogh  Ádám  nótája !  .  .  .  Igazán, 
nem  tudom,  van-e  vers,  a  melyben  vígabban, 
hetykébben  vet  lobbot  a  magyar  katona-tempera- 
mentum, mint  ebben: 

Török  bársony  süvegem, 
Most  élem  gyöngy  életem, 
Balogh  Ádám  a  nevem. 
Ha  vitéz  vagy,  jer  velem ! 


Zsendelye  hí,  eszterhás, 
Ég  a  város,  ég  a  ház, 
Nem  is  egy  ház,  háromszáz. 
Mert  a  kiirucz  ott  tanyáz. 

Vitéz,  hol  a  tarisznyád? 
Vedd  elő  a  pogácsát, 
Zsendely  pattog,  hull  a  nád. 
Süthetünk  ma  szalonnát ! 

Sándor  Ferkó,  sógorom, 
Adsz'  ide  a  jó  borom! 
Harcz  után  ha  szomjazom 
Az  áldomást  megiszom. 

Kik  költötték  ezeket  s  az  ezekhez  hasonló, 
a  maguk  nemében  örökbecsű  magyar  verseket? 
Kurucz  katonák,  —  legtöbbször  bizonyára  az 
írástudó  diákviselt  altisztek.  Nem  egy  ilyen 
kurucz :/<nótafa»  katonának  neve  fel  van  jegyezve 
s  ismeretes  ma  is.  Kevésbé  tudható  bizonyosan, 
hogy  közülök  ki  mely  kuruczéneket  szerzetté. 
Az  énekszerzés  divat  volt  a  kuruczok  között, 
mert  köztetszéssel  találkozott  a  csapatoknál  és 
a  hadvezérlet  magas  köreiben  egyaránt.  Bercsényi 
maga  is  szerette  a  katonás  verseket  s  szívesen 
vette,  ha  tisztjei  ilyenekkel  szolgáltak  neki  a  tá- 

borból.  A  táborokban  pedig  jobbára  olyan  nép- 
dal, hogy  ne  mondjam  fél-népdal  terem,  melynek 
mindig  van  ugyan  egy  bizonyos  első  szerzője  is, 
de  aztán,  ha  szóban  vagy  írásban  ettől  tovaszáll, 
annyi  alakítást,  változtatást,  színezést,  rövidí- 
tést, toldást,  javítást  és  rontást  kap  másoktól, 
sokaktól,  hogy  végre  úgy  jár,  mint  a  kitett  cse- 
csemő, a  ki  mire  másoktól  fölnevelve  szép  gye- 
rekké serdül,  a  maga  apja-anyja  nem  ismeri  meg. 
A  kurucz  bujdosó  énekek  közt  van  olyan  is,  mely 
egyszerűen  egy  Balassi  Bálint-féle,  tehát  már  a 
kurucz  bujdosás  idejében  száz  esztendős  gyö- 
nyörű versnek  változata.  A  változat  is  nagyon 
szép: 

őszi  harmat  után 

Nagy  hegyeknek  ormán 

Fújdogál  a  hideg  szél. 

Fújdogál  a  hideg  szél. 

Zöld  erdő  harmatát. 

Piros  csizmám  nyomát 

Hóval  lepi  be  a  tél, 

Hóval  lepi  he  a  tél. 


Jobb  hát  a  darvakkal 
Vagy  más  madarakkal 
Elbujdosnom  messzére. 
Elbujdosnom  messzére. 
Hogy  irigy im  szava, 
Ellenségim  vasa 
Szegény  fejem  ne  érje, 
Szegény  fejem  ne  érje. 


29 


őszinte,  igaz  népköltészet  az  ilyen,  ha  utánzás 
is.  A  közkeserv  kifejezést  keres  és  az  emlékezés- 
ben olyan  szép  szavakat,  verstöredéket  talál, 
melyekkel  egyszer  valaki  a  maga  egyéni  keser- 
vét fejezte  ki.  Maga  az  a  népi  ember  sem  tudja, 
kitől  veszi  a  vers  magvát,  a  ki  az  új  népdalt  elő- 
ször dalolja.  A  többi,  a  nép,  a  ki  felkapja  s  foly- 
tatja, az  már  egyáltalán  nem  gondol  sem  az  első 
eredeti  szerzővel,  sem  a  másodikkal,  az  önkény- 
telén  utánzóval.  így  forog  ma  is  temérdek  olyan 
igaz  népdal  a  nép  ajkán,  melynek  eredetijét  nem 
kisebb  költő  írta,  mint  Petőfi  Sándor,  vagy  a  népi- 
ességben leginkább  hozzáfogható  műköltők. 

Hogy  a  magyar  népdaloknak  mily  rengeteg 
része  vonatkozik  a  katonára  s  a  katonaéletre,  azt 
mindenki  tudja,  a  ki  legalább  tíz-húsz  népdalt 
ismer.  Azt  ellenben,  hogy  melyik  népdal,  mely 
időből  való,  általánosságban  nehéz  volna  meg- 
határozni. Némely  örök  emberi  érzéseket  kife- 
jező népdal,  azt  hiszem,  századokig  is  elél,  sőt  bi- 
zonyos változásokkal  még  tovább,  szinte  örökké. 
Hanem  épen  a  katonadalok  kora  valamelyest 
mégis  ellenőrizhető  a  katonai  szervezetben  időn- 
ként beálló  lényeges  változások  révén.  így  például 
mindazok  a  katonadalok,  melyekben  keserű  anti- 
militaristikus  íz  van,  csak  olyan  időkben  kelet- 
kezhettek, mikor  a  katonák  túlnyomó  részben 
idegenek  voltak.  Azok  pedig,  melyekben  a  beso- 
rozástól  való  félelem  nyilatkozik  meg,  vagy  a 
katonafogdosás  régibb  idejében  vagy  az  általános 
hadkötelezettség  behozatala  óta  keletkezhettek. 

Édes  anyám  ne  féltsen  engemet, 
Én  belüliem  regruta  nem  lehet, 
Ferencz  József  maga  is  azt  mondja : 
Egyes  gyerek  nem  lehet  katona. 

Ezt  a  nem  valami  hősies  nótát  vagy  huszonöt 
esztendővel  ezelőtt  tanultam  falun  egy  paraszt- 
leánytól. Nem  is  kelhetett  sokkal  régebben,  mert 
a  ki  kezdte,  már  az  akkor  érvényben  volt  tör- 
vényes hadmentesítési  eseteken  járatta   az   eszét. 

De  milyen  régi  lehet  az  a  népdal,  melyben  a 
leány  azt  mondja  a  katonának: 

Hajdú  volnál,  szeretnélek. 
Katona  vagy,  nem  szeretlek. 

N5álván  legalább  háromszáz  esztendős,  mikor 
a  privilégiumaik  fejében  katonáskodó  magyar 
hajdúk  népszerűbbek  voltak,  mint  a  még  ide- 
genekül  nézett  katonák.  Az  idéztem  két  sor  utóbb 
elvesztette  eredeti  értelmét,  de  azért  bejutott 
még  egyezerhétszázötvenegyben  kelt  népies  sza- 
tirikus katonaversbe  is. 

A  mi  különben  a  népi  gyöngébb-nem  katona- 
ellenes kifakadásainak  értékét  illeti,  arról  is  van 
egy  régi  szatirikus  népvers.  Abban  az  asszony 
végnélkül  szidja  a  szegénységnek  vajmi  terhes 
katonát,  de  mégis  mihelyt  a  csárdában  jobb 
kedvre  derült,  így  dalol: 

Jer  he  rózsám  katona. 
No  járjunk  egy  tánczot ! 
Majd  a  nyakadba  vetek 
Egy  szép  arany lánczot. 

Heje-huja  katonám. 
Gyöngyvirágom ,  tulipán , 
Édes  majoránnám ! 

Ennek  a  népi  asszonynak  lélektana,  a  kato- 
nákra vonatkozólag,  az  egész  magyar  népé.  Bi- 
zony, ha  van  is  néha  zúgolódás  a  katonai  terhek 
ellen  a  valóságban  is,  a  népköltészetben  is,  azért 
a  mag5^ar  népnek  még  sem  áll  senki  közelebb  a 
szívéhez,  mint  a  katona.  Most,  a  néphadsereg 
idejében  s  különösen  most,  a  véres  háború  idejében 
még  közelebb,  mint  valaha.  S  ha  már  eddig  is 
gazdagok  voltunk  szebbnél  szebb  katonanépda- 
lokban, milyen  dúsgazdagok  leszünk  még  ezután! 
Hiszen  itthon,  a  honnan  «mind  elvitték  a  legények 
elejét)),  még  a  javakorbeli  embereket  is,  a  honn 
maradottak  megrendítően  nagy  érzései  az  el- 
mentek, részben  örökre  elmentek  után,  napról- 
napra termik  az  epedő  dalokat.  S  termi  a  még 
szebb,  mert  hősiesebb,  érczesebb  magyar  katona- 
dalokat, a  messzi  lövészárkokban,  az  elmentek- 
nek minden  önfeláldozásra  kész  csodálatosan  bá- 
tor magyar  katona  szíve. 

A  magyar  műköltészetbe  a  kuruczkorszak 
után  díszes,  értékes  adjustirungban  rukkol  be 
egy  kedves,  úri,  vidám  katona.  Generál- Adjutáns 
úr  Báró  Amadé  László.  Egyéb  dolgaiban  is  jó 
költő,  de  katonaéneke  felülmúlhatatlanul  pompás 
verbunkos  nóta: 

A  szép,  fényes  katonának 
Arany  gyöngy  élete. 
Csillog,  villog  mindenfelől 
Jó  vitéz  fegyvere. 

Szép  élet,  víg  élet, 
Soha  jobb  nem  lehet. 
Hopp  hát  jöjjön  katonának 
Ilyent  ki  szeret! 

A  zöld  mezőn  megpuskázik, 
Nyer  az  ellenségtől. 
A  kvártélyban  mulatozik, 
Nyer  a  menyecskétől. 
Szép  élet,  víg  élet ! 
stb. 

Szikrát  üt  a  lova  lába, 
Nagy  városon  nézik, 
A  szép  dámák  és  leányok 
Sokszor  ágyát  vetik. 
Szép  élet,  vig  élet! 
stb. 

Prókátor  függ  az  oldalán, 
Szerencse  bírája. 
Becsület  a  törvényszéke. 
Nincs  apellátája. 
Szép  élet,  vig  élet! 
síb. 


Menjünk  azért  seregesen, 
Tartsuk  meg  hazánkat, 
Vérrel,  bérrel  oltalmazzuk 
Szent,  szent  koronánkat! 
Szép  élet,  vig  élet ! 
stb. 

Ne  gondoljunk  a  sírással 
Se  a  püyergéssel ! 
Üljünk  lóra  költözködjünk 
A  z  több  vitézekkel ! 
Szép  élet,  víg  élet! 
stb  . 

Isten  hozzád  apám,  anyám. 

Én  édes  szerelmem, 

Húgom,  bátyám,  sógor,  komám ! 

A  vagy  —  jertek  velem  ! 

Szép  élet,  víg  élet. 

Soha  jobb  nem  lehet. 

Hopp,  hát  jöjjön  katonának 

Ilyent  ki  szeret ! 

Ezután  egyre-másra  következnek  a  XVII 1. 
század  derék  magyar  katonái,  a  kik  egyúttal 
Ivitünó  magyar  költök  is.  Három  olyan  köztük,  a 
kinek  költői  munkái  ma  is  élvezetes  eleven 
olvasmányok.  Ezek:  Báró  Orcz}^  Lörincz  gene- 
rális. Gróf  Gvadányi  József  lovas  generális  és  Fa- 
zekas Mihály  huszárfőhadnagy.  Egjdkük  sem  írt 
katona  verseket.  Azt  hiszem,  Orczy  és  Gvadányi 
azért  nem,  mert  az  időszak,  a  XVIII.  század  kö- 
zepetája, melyben  ők  éltek,  szembeszökő  jeleit 
mutatta  a  magyarság  belső  nemzetietlenedésé- 
nek  —  s  ez  a  baj  vette  igénybe  az  ő  erős  nemzeti 
érzésüket.  Orczy  főúri  és  magas  katonai  rangja 
daczára  a  szegény  parasztnéphez  fordul  s  annak 
mindent  eltűrő  és  kibíró  derékségében,  igényte- 
lenségében és  szüntelen  munkájában  talál  vigasz- 
talást. 

Kozma:  A  katona  a  magyar  költészetben.  3 

Megkapó  meleg  szeretet  árad  ki  verseiből  a 
paraszt  felé,  kinek: 

.  .  .  darócz  alatt  a  szive  tündöklik, 
Hasonló  a  gyöngyhöz,  ki  sárban  fenekük. 

Gyöngédség,  jóság  és  kíméletes  humor  ara- 
nyozza be  Orczy  írását,  a  mikor  a  paraszt  egyszeríi, 
derűs  családi  életéről  és  bátor  halni  tudásáról 
ad  képet.  A  paraszt  neki  az  igazi  ember,  a  kinek 
lelkét  nem  gyötri  a  benső  <(kisbír6>  s  szerinte : 

A  szelíd  s  jó  ember  király  lesz  igazán, 
így  emeltetik  fel  a  füstös  kaczagány. 

A  haza  részére  is  az  igénytelen,  csöndes,  biztos 
jólétet  kéri  Isten  áldásául,  ö,  ki  látta  a  rémes 
pusztulást  háborúdúlta  idegen  határokon,  a  maga 
szeretett  szülőföldén  csak  békességet,  szabad- 
ságot, áldomást  és  bőséget  akar  látni  mindig, 
ö  a  bugaczi  csárdának  első  megéneklöje,  melytől 
e  kedves  szavakkal  búcsúzik: 

Kecskeméti  kenyér  süljön  kemenczédben, 
Körösi  bor  bőven  keljen  a  pinczédben, 
Sok  utas  nyugodjon  faladnak  tövében. 

Gvadányi,  az  egykor  vitéz  Hadik-huszár, 
mintha  soha  semmiféle  őse  nem  lett  volna  arezzoi 
és  firenzei  talián  nobile  és  utóbb  lengyel  gróf, 
tősgyökeres,  jóízű  mag\^ar  nemes  úr  és  a  nemzeti 
visszahatás  megtestesülése  az  idegenszerűség  ellen. 
Nagy  tanultsága  és  világlátottsága  erős  észszei 
s  makacsul  magyar  szívvel  társulván,  úri  humo- 

rával  tréfát  üz  ugyan  a  derék  peleskei  nótárius 
naiv  elmaradottságából,  de  azért  ő  mégis  ezt  a 
jóakaratú  igaz  magyart  szereti  s  ennek  ad  igazat 
a  széllel  bélelt,  akkori  korcs  modernekkel  szemben. 

Mindent  összevéve,  a  magyar  költészetben 
annak  sok  hazafias  művelője  között  senki  sem  volt 
erösebb  nemzeti  érzésű  ember,  mint  Orczy  és  Gva- 
dányi,  ez  a  két  katona,  —  mi  több:  ez  a  két  csá- 
szári generális. 

Fazekas  Mihály  is,  ámbár  utóbb  demokrata  és 
botanikus  lett  belőle,  bizony  katonalélek  volt. 
A  költészetének  legjava  is  olyan,  mint  egy  vidám, 
huszáros  rajtaütés  valamely  lomha,  dölyfös  ellensé- 
gen. Színtiszta  debreczeni  magyarságán  sem  ej- 
tett csorbát  künntáborozása  a  már  akkor  is  művelt 
nyugaton.  Azonban  ő  akkor  forgatta  szablyáját 
Francziaországban,  mikor  ott  már,  úgy  a  hogy, 
megvalósultak  a  nagy  forradalom  demokratikus 
eszméi.  Ezeket  az  eszméket  ő  felvette  magába  s 
örökbecsű,  mulatságos  remeke  «Lúdas  Mat^n)) 
szinte    demokrácziai    irányműnek    mondható. 

«Háromszor  veri  azt  kenden  Ludas  Matyi 
vissza)),  a  mit  ön,  tekintetes,  nemes,  nemzetes  és 
vitézlő  Döbrögi  uram  a  szegény  jogtalan  paraszt- 
legényre rá  vágatott. 

Külön  kiemelésre  méltó  nevezetes  érdeme  Fa- 
zekas e  satyriko-humoros  versének  az  a  bravour, 
melylyel  a  népi  és  kómikai  magyar  nyelvet  a  lehető 
legtermészetesebb  hexameterekbe  gördíti.  Ilyen 
is  csak  huszárnak  juthat  eszébe.  Már  magának  az 
ünnepélyes  klasszikus  formának  felhasználása  tré- 
fás paraszti  tárgyra,  oly  kitűnő  fonákság,  melyet 
magam  részéről  csak  bámulni  tudok.  A  ponyváról 

ismerem  a  nép  számára  magyar  alexandrinusokba 
átírt  Ludas  Matyit  is.  Mondhatom,  az  eredetinek 
formájával  az  egésznek  eredeti  sava-borsa  is  oda- 
veszett. 

Katonák  örök  dicsősége  általában  a  magyar 
irodalomban  s  így  költészetünkben,  Mária  Terézia 
nemes  testőreinek,  Bessenyeynek  és  társainak  fel- 
lépése is.  Ezek  a  kényeztetett,  selymes  deli  ifjak 
fenn  Bécsben,  a  szép  barokkstílű  testőrkaszár- 
nyában, a  császári  udvar  fényében,  a  művelt 
bécsi  társaság  bájos  hölgyei  és  kellemes  urai  közt 
azon  gyötrődtek:  mi  lesz  a  magyar  irodalomból, 
ha  mi  nem  lendítünk  rajta?  .  .  .  És  lendítettek. 
Gyönyörű  ez!  .  .  .  Különösen,  mert  arra  vall, 
hogy  a  magyar  lélekben  épen  ott  ébred  fel  a  nem- 
zethez való  legnagyobb  hűség,  a  hol  annak  örök 
álomba  ringatásán  a   legnagyobb  csáb    működik. 

A  XVII T.  század  áthajlását  a  XIX.  századba 
a  magyar  költészetben  egy  rendkívüli  költőnek, 
egy  igazi  eredeti,  egyéni  geniusnak,  Csokonai 
Vitéz  Mihálynak  elbájoló  fénye  ragyogja  be.  S  ez 
a  tündéri  költő  adott  eg>'  drágagyöngyszemet  a 
magyar  költészetnek  is.  A  «Szegény  Zsuszi  a 
táborozáskor),  —  ki  ne  ismerné  ezt  a  verset,  mely 
a  parasztleánynak  és  «mozgósított)>  huszárszere- 
tőjének egymástól  búcsúzását  a  legegyszerűbb 
népdal  hangján,  de  páratlan  lelki  finomsággal 
mondja  el? 

(fEstve  jött  a  parancsolat 
Violaszín  pecsét  alatt  a 

Ez  a  behízelgő  kezdet,  melynél  csak  a  vége 
szebb  a  versnek. 

Csákóját  könynyel  öntöztem, 
Gyászpántlikám  rákötöztem, 
Tíz  rózsát  hintek  lovára. 
Száz  annyi  csókot  magára. 

A  lelkem  is  sírt  belőlem 

Mikor  búcsút  véve  tőlem, 

(ilsten  hozzád!)}  —  többet  nem  szólt, 

Nyakamba  borult  s  megcsókolt. 

A  kemény  huszárgyerek,  a  ki  «többet  nem 
szólt»,  nem  is  tudott  volna  többet  szólani.  Mert 
még  a  hadbavonuló  magyar  huszárnak  is  elszo- 
rítja a  szívét  meg  a  szavát  egy:  a  búcsúzás  szere- 
tőjétől. 

Ezenkívül,  tán  katonaköltészetünkhöz  számít- 
hatjuk még  Csokonai  müvei  közül  az  ő  Békaegér- 
harczát,  a  szeszélyes,  geniális  paródiát  is,  mely- 
ben a  békák  és  az  egerek  egyaránt,  mint  valósá- 
gos katonakarikaturák  vitézkednek. 

Döbrentey  Gábor  huszárdalai  s  gróf  Teleki 
Ferencz  csatadala  és  huszárdala  szintén  ebből  az 
időszakból  valók.  A  Teleki-féle  huszárdal  igen 
vonzóan  festi  a  magyar  katonát.  Olyannak,  mint 
1^      a    minőnek  magunk    is    tudjuk. 

Békés  embertársát 

Soha  nem  bántja. 

Ha  ellenséget  lát 

Kardját  kirántja, 

S  ezt  is  ha  meggyőzi , 

Sebét  bekötözi  — 

5  üget  tovább  új  vitéz  tettre. 

5  midőn  utoljára 

A   véres  halál. 

Mint  élte  határa 

Véle  szénibe  száll,  , 

Mint  egy  igaz  vitéz 

Bátran  szeméhe  néz  — 

5  üget  vigan  a  másvilágra. 

A  XIX.  század  már  oly  nagyszerű  felvirág- 
zási  korszaka  a  magyar  költészetnek  s  ennek  ke- 
retében a  katona  oly  nagy  szerephez  jut,  hogy 
tartózkodnom  kell  a  részletezéstől.  A  hol  már 
tolonganak  a  nagyok,  elég  lesz  az  azok  köziil 
különlegességükkel  vagy  óriás  voltukkal  kiválók- 
ról   beszélnem. 

E  mellett  a  XIX.  században  is  voltak  nagy 
magyar  költők,  a  kik  miután  mint  hivatásos  ka- 
tonák a  hadseregben  szolgáltak,  letévén  a  kardot, 
a  lantot  ragadták  fel  és  dicsőséges  részt  vettek  a 
magyar  költészet  új  korszakának  megalkotásában. 
A  két  Kisfaludy,  Sándor  és  Károly,  becsülettel 
eleget  tévén  Marsnak  messze  külföldi  harcztere- 
ken,  —  hazatértek  s  a  Magyar  Múzsa  oltárán  gyúj- 
tottak fényes  áldozati  tüzeket.  És  az  egész  nem- 
zet áhitatra  ébredt  s  szerette  a  két  Ábel  testvért, 
mert  mindkettejük  áldozatának  füstje  eg^^enesen 
az  égbe  szállt. 

A  tárgya  szerint  való  magyar  katonakölté- 
szetnek ebben  a  században  első  kiválóan  nag^' 
alkotása  Garay  Jánosnak  szerzi  meg  az  irodalmi 
halhatatlanságot.  Igenis,  «vitéz  Joannes  Hári)>  az 
obsitos  vén  baka,  a  tőrölmetszett  magyar  miles 
gloriosus  az  élni   fog   s   éltetni   fogja   szerzőjének 

nevét  is,  valameddig  nemzeti  nyelvünk  és  érzé- 
sünk el  nem  pusztul.  Mert  ha  még  oly  nevettető 
is  az  obsitos,  a  költő  tréfásan  torzító  tükre  annak 
alakjában  a  kedves,  derék  magyar  katona  bohóan 
lerajzolt  képét  adja  vissza.  Ha  bolondos  mese- 
beszéd is  a  mit  Hári  János  elmond  a  maga  hős- 
tetteiről, az  ő  képzeletében  rajzó  hőstettek  olyanok, 
a  minőket  ő  élete  és  vére  árán  is  szívesen  követ 
vala  el,  ha  alkalma  lett  volna  rá.  Az  nem  igaz, 
hogy  ő  huszár  volt,  «de  annyit  emlegette  és  annyi- 
szor lovát,  hogy  végre  is  huszárnak  kellett  hinni 
magát».  Az  nem  igaz,  hogy  ő  fogta  el  a  Nagy  Na- 
póleont, de  ő  hiszi,  hogy  elfogta  volna,  ha  valóban 
meglett  volna  hozzá  az  a  villámgyors  paripája, 
melyet  csak  emleget.  Az  nem  igaz,  hogy  ő  tárgyalt 
Mária  Lujza  császárnéval,  de  az  igaz,  hogy  ha 
tárgyalt  volna,  szakasztott  olyan  katonához "  illő 
lovagiassággal  hódolt  volna  a  szép  asszonynak, 
mint  a  hogy  füllenti.  Az  nem  igaz,  hogy  aztán  két 
drága  aranyóra  ütötte  a  markát,  de  az  igaz,  hogy 
ha  valamikor  csakugyan  ilyen  becses  zsákmány- 
hoz jut  vala,  azt  ragaszkodó  hűségből  kapitányá- 
nak és  hadnagyának  ajánlotta  volna  fel.  Végül 
az  sem  igaz,  hogy  ő  látogatást  tett  ő  felségénél  a 
bécsi  Burgban,  de  az  a  kedélyes  coníidentia  mel- 
lett is  mélységes  tisztelet  és  rajongó  szeretet, 
melylyel  a  felségnek  hozzá  való  kegyes  jóságát 
emlegeti,  mint  szent,  örök  igaz  érzés  valóban  ott 
parázslott  az  ő  öreg,  magyar  katonaszívében,  — 
a  mint  hogy  ma  is  ott  parázslik  minden  jó  magyar 
katonáéban. 

Oh,   a   nagyokat   mondó   obsitos,    Hári   János 
dicsekedése  nem  a  hazug  poltroné,  hanem  a  holtig 

hősi  álmokat  álmodó  dicsvágyóé.  Komikuma 
afféle,  mint  szegény  búsképű  lovagé,  Don  Qui- 
jote-é,  a  ki  ha  Cid  korában  él  vala,  románczok 
hőse  volna,  de  már  a  XVI.  században  csak  tragi- 
komikus figurává     lehetett. 

Múlt  századbeli  szabadságharczunk,  melynek 
forradalmi  mellékízét  teljesen  elnyomja  bár  tra- 
gikusvégú,  de  fényes  katonai  dicsősége,  a  magyar 
katonaköltészet  újabb  nagyszerű  felvirágzását 
hozta  meg. 

A  kisebb,  de  kiváló  lantosok  egész  sora  vett 
igaz  ihletet  a  fel  lobogó  magyar  katonai  tűz 
messzeragyogásából.  Köztük  Bajza  József,  ki 
már  előbb  is  meghatottan  és  emelkedetten  magasz- 
talta Apotheosisában  a  dúló  csaták  után  örökre 
elnyugodott  hősfiakat,  —  most  a  szolnoki  csatá- 
ban diadalmas  harmadik  és  kilenczedik  zászló- 
aljak vitézségét  zengte.  Erdélyi  János,  valamint 
Sárossy  Gyula  a  mai  világhírű  «Vörös  ördögök* 
öregapáinak,  az  akkori  magyar  huszároknak  szen- 
telt hamar  népszerűvé  lett  verseket.  Erdélyinek 
három  rímes  sora  még  ma  is  közszájon  forog: 

Amott  jönnek  a  huszárok, 
Gyönyörűség  nézni  rajok, 
A  világon  nincsen  pár j ok. 

De  tán  még  elevenebben  él  Sárossynak  ez  a 
két  sora: 

Menyecske  ha  feléd  huszár  nyújtja  száját, 
Csőkold  meg  a  világ  első  katonáját ! 
Ez  élő  vers,  mert  a  mit  ajánl,  azt  úgy  a  huszár, 
mint  a  menyecske  ma  is  megteszi. 


Aztán  megzendítik  hatalmas  zöngésű  húrjai- 
kat a  katonákról  a  legnagyobb  magyar  költök  is. 

Az  egyik  legnagyobb  magyar  költő  a  nép. 
Ennek  katonaköltészete  operencziás  tenger,  mely- 
nek nincs  partja;  melyben,  mint  már  a  kurucz- 
korszakról  szólva  kifejezni  igyekeztem,  múlt  és 
jelen  hullámai  egybeömölnek  s  melynek  minden 
háború  tomboló,  zengő,  mélységeket  felkavaró, 
új  korallokat  és  gyöngyöket  s  elmerült  régi  kin- 
cseket felszínre  vető  vihar.  Az  volt  szabadság- 
harczunk,   az  ma  folyó  élet-halál  harczunk  is. 

Egy  másik  legnagyobb  magyar  költő.  Arany 
János,  ki  a  szabadságharcz  viharát  megélte,  el- 
mélyedő temperamentuma  folytán  az  akkor  fel- 
buzgó tüzes  katonaköltészetben  csak  néhány 
honvédelemre  serkentő  jó  lyrai  verssel  vett  részt. 
Ellenben,  a  vérző  szív  és  könnyező  szem  halálo- 
san élvezetes  humorával  s  önmagát  marczangoló 
szatírájával  írta  meg  1851-ben  a  Nagyidat  czigá- 
nyokdit,  ezt  a  nagyszerű  és  rettenetes  kómikai 
hőskölteményt,  mely  zokogó  kaczagás  a  nem  ren- 
des, nem  katonai,  csak  czigányosan  lelkes,  puska- 
por-elpuffogtató  védelmi  harcz  komiko-tragé- 
diája  felett.  Viszont,  két  évvel  utóbb  kelt  ritka- 
szép kisebb  epikai  müvében,  Keveházáha.n,  képze- 
letének csodálatos  történelmi  rekonstruáló  erejé- 
vel Kéve  hun  vezér  hadseregének  dunai  átkelését 
s  váltakozó  szerencsével  folyó  ütközéseit  úgy  festi 
elénk,  hogy  a  színes,  mozgalmas,  erőteljes,  absolut 
mesteri  biztonsággal  komponált  csataképen  fel- 
ismerjük az  ősi,  a  régmúlt,  de  mégis  igazi  rendes 
seregek,  igazi  rendes  katonák  összes  jellemző, 
örök  vonásait.    Kéve  hunjai  épen  olyan  katonák, 

Kozma:  A  katona  a  magyar  költészetben.  4 

mint  azok  a  magyarok,  a  kikről  Heribald,  a  szent- 
galleni  barát   beszélt. 

És  még  egy  legnagyobb  magyar  költő:  Petőfi!... 
Mint  katonaköltő,  mégis  ez  a  mindenekfelett  leg- 
nagyobb! Nem  hiszem,  hogy  csak  a  magyar  köl- 
tészetben. A  nekünk  hozzáférhető  világirodalom- 
ban legalább  egyetlenegy  sincs,  a  ki  felérne  abba 
a  szédítő  magasságba,  a  melyből  Petőfi  zengi  le 
ránk  és  az  egész  világra  a  szent,  költői  és  való 
igazságot: 

Tiszteljétek  a  közkatonákat ! 
Nagyobbak  ők  mint  a  hadvezérek  ! 

Nem  is  említem  fel  még  czímek  szerint  sem 
Petőfi  egyéb  remek  katonai  és  harczi  verseinek 
egész  sorozatát.  Felesleges  volna.  Hiszen  Petőfi 
verskötetének  ép  úgy  meg  kell  lenni  minden  ház- 
nál, mint  a  bibliának  —  s  így  elég  azt  ajánlanom, 
hogy  a  mai  komor  háborús  időben  olvasgassa 
minden  magyar  mindkét  könyvet  mennél  szor- 
galmasabban. Sok  vigasztalást,  bátorítást  s  ha 
úgy  fordul:  mindenre  elszántságot  fog  azokból 
meríteni. 

Hanem  egy  Petőfi- verset,  egy  ekstatikus,  igazi 
magyar  katonaleiket  lehelő  harczi  versét,  a  Csata- 
dalt mégis  ki  kell  emelnem,  mint  legremekebbet  a 
remekek  között.  Avagy  zengett-e  már  vers  valaha 
is  a  világon  fenségesebb  katonai  becsületet  és  ön- 
feláldozást, mint  ezt: 

Véres  a  föld  lábam  alatt. 
Lelőtték  a  pajtásomat. 
Előre  I 

Én  se  leszek  rosszabb  nála, 
Berohanok  a  halálba   — 
Előre ! 

Ha  lehull  a  két  kezünk  is. 
Ha  mindnyájan  elveszünk  is  : 

Előre  ! 
Hogyha  el  kőll  veszni,   —   nosza  ! 
Mi  vesszünk  el  ,  ne  a  haza  ! 

Előre  ! 

Ez  után  a  magas  hang  után  már  csak  egyet- 
lenegy katonás  verset  tudok  a  magyar  költészet- 
ben, mely  megbírja  a  fölidézést.  Nemcsak  meg- 
bírja, hanem  tartalmi  igazságánál  s  drámai  for- 
mája páratlan  tökéletességénél  fogva  csak  más, 
de  nem  kisebb  hatást  tesz  lelkünkre,  mint  Petőfié. 
A  vers  Gyulai  Pál  Hadnagy  uramia,.  Tizenkét 
rövid  sor  az  egész,  de  többet  mond,  mint  egy-egy 
tizenkéténekes  hősköltemény.  Tizenkét  sor,  mely 
a  nagy  költők  közé  emeli  íróját,  a  ki  azokhoz  sok 
egyéb  költői,  irodalmi  és  emberi  érdemével  is 
igen  közel  jutott. 

—  Hadnagy  uram,  hadnagy  uram ! 
<iMi  bajod  van,  édes  fiamh 

—  Piros  vér  hull  a  mentére. 
«Ne  bánd,  csak  az  orrom  vére.» 

—  Hadnagy  uram,  hadnagy  uram, 
El  ne  essék  itt  az  útban ! 

«Bele  botiám  egy  nagy  kőbe, 
Szuronyt  szegezz  és  —   előre  h> 

Megy  a  honvéd,  áll  a  hadnagy, 
Mély  sebében  összeroskad. 
—  Hadnagy,  uram,  hadnagy  uram! 
iiCsak  előre,  édes  fiamh 

«Csak  előre,  édes  fiam !»  .  .  .  Hány  mély  sebben 
összeroskadó  becsületes,  bátor  hadnagy  uram 
kiáltja  ezt  végső  lehelletével  ma  is,  szuronysze- 
gezve rohanó  katonáinak!  És  hány  kiáltotta  már 
ezer   esztendő   minden   véres   harczain   keresztül! 

De,  Istennek  hála,  sohasem  kiáltotta,  ma  sem 
kiáltja  hiába!  A  mi  katonáink  ama  hadnagyok 
szavára,  a  kik  nem  a  maguk  életével  törődnek, 
hanem  a  nemzetével,  mindig  előre  mentek,  ma  is 
előre  mennek. 

Hiszen  csakis  azért  él  még  nemzetünk  s  csakis 
azért  fog  megélni  ezután  is,  mert  a  magyar  katona 
sohasem  volt  s  ma  sem  más  a  valóságban,  mint 
a  milyen  a  katona  a  magyar  költészetben. 


